CELEX: C2004/300/104
Language: fi
Date: 2004-12-04 00:00:00
Title: Asia T-420/04: Kenneth Blacklerin 10.10.2004 Euroopan parlamenttia vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/54
            
         Kenneth Blacklerin 10.10.2004 Euroopan parlamenttia vastaan nostama kanne
   (Asia T-420/04)
   (2004/C 300/104)
   Oikeudenkäyntikieli: ranska
   Kenneth Blackler, kotipaikka Ispra (Italia) on nostanut 10.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajan edustaja on asianajaja Patrick Goergen, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa Euroopan parlamentin pääsihteerin 11.7.2004 tekemän päätöksen, jolla vahvistettiin palvelukseen ottamista varten soveltuvien televiestintäinsinöörien luettelon laatimiseksi johtavien hallintovirkamiesten virkojen (A 5/A 4) täyttämiseksi järjestetyn kilpailun PE/98/A valintalautakunnan päätös evätä kantajan osallistuminen kyseisen kilpailun suullisiin kokeisiin
            
         
               —
            
            
               kumoaa kyseisessä kilpailumenettelyssä tehdyt toimet ja myöhemmin tehdyt toimenpiteet
            
         
               —
            
            
               siinä tapauksessa, että ensimmäisen oikeusasteen tuomioistuin ei hyväksy vaatimusta kilpailumenettelyn kumoamisesta, kantaja vaatii toissijaisesti, että ensimmäisen oikeusasteen tuomioistuin velvoittaa parlamentin maksamaan kantajalle 100 000 euroa vahingonkorvauksena kantajalle aiheutuneesta aineellisesta vahingosta ja henkisestä kärsimyksestä
            
         
               —
            
            
               velvoittaa Euroopan parlamentin korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä olevassa asiassa kantaja riitauttaa avoimen kilpailun PE/98/A valintalautakunnan päätöksen evätä hänen osallistumisensa suullisiin kokeisiin, koska hänen hakemustaan arvioitaessa hänet luokiteltiin 38. sijalle, kun ainoastaan 15 parasta hyväksytään suullisiin kokeisiin. Tällä kilpailulla pyrittiin laatimaan varallaololuettelo johtavien hallintovirkamiesten palvelukseen ottamista varten televiestinnän alalla.
   Vaatimustensa tueksi kantaja esittää seuraavaa:
   
               —
            
            
               Asiassa on menetelty kilpailuilmoituksen vastaisesti, koska riidanalaisessa päätöksessä on hänen mukaansa omaksuttu arviointiperusteeksi suoritettujen opintojen pituus hakijoiden esittämien todistusten pisteyttämiseksi, tiettyjä kantajan hakemuksensa jättämisen yhteydessä esittämiä asiakirjoja ei ole otettu päätöksessä huomioon ja koska siinä on myös jätetty pisteyttämättä todistukset kilpailuilmoituksessa vahvistettujen kriteereiden mukaisesti.
            
         
               —
            
            
               Asiassa on tehty ilmeinen arviointivirhe sikäli kuin kantajan mukaan on tehty virhe laskettaessa tämän ammatillisen kokemuksen kestoa ja lisäksi sen varmistamiseksi, että kantaja on osoittanut pätevyytensä ainakin kahdeksalla alalla niistä 13 alasta, jotka on mainittu kilpailuilmoituksessa, on kieltäydytty ottamasta huomioon kantajan julkaisut kuin myös hänen laatimansa yksilöity luettelo työkokemuksestaan.